kardosdrur/scandi-wiki huggingface dataset:
Agglutinerende sprog

De agglutinerende sprog (fra det latinske udsagnsord agglutinare, som betyder "at sammensætte" eller "at sammenlime") er en undertype af de syntetiske sprog, det vil sige sprog, hvor de enkelte ord ændrer form for at kunne anvendes i forskellige grammatiske sammenhænge. I agglutinerende sprog tilføjes (agglutineres) en række affixer til en ordstamme, og hver enkelt affix (som ikke i sig selv har noget betydningsmæssigt indhold) kan sædvanligvis associeres med en bestemt grammatisk funktion. Derved adskiller de sig fra flekterende sprog (fx dansk), hvor en mængde relaterede ordformer (paradigme) anvendes for at udtrykke grammatiske roller men hvor hver given form repræsenterer et helt kompleks af grammatiske særtræk (som numerus, genus og så videre).

Begrebet anvendtes først af Wilhelm von Humboldt i 1836 og August Wilhelm Schlegel i deres morfologiske inddeling af forskellige sprog.

Som eksempler på sprog, som er agglutinerende, kan nævnes estisk, finsk, ungarsk, japansk, tyrkisk, swahili, maltesisk, esperanto, nahuatl (aztekisk) og somali.

Nogle eksempler fra estisk:
laul = sang
laul-ma = at synge (stamme + infinitiv suffix)
laula-n = jeg synger (stamme + 1 person endelse)
laul-sid = du/de sang (stamme + 2 person entals eller 3 person flertals datids endelse)

mesi = honning
mesi-nik = biavler (stamme + afledt endelse)
mesi-lane = bi (stamme + afledt endelse)

maja = hus
maja-de = huses eller husenes (stamme + ejefald flertals endelse)
maja-de-s = i husene (stamme + ejefald flertals endelse + forholdsledsendelse)
og så fremdeles.

Litteratur 

 Arthur Haman: Lärobok i estniska; Uppsala 1986
 Valev Uibopuu: Finnougrierna och deras språk; Studentlitteratur, Lund 1988; 

Sprogforskning
Flekterende sprog

Flekterende sprog er i sprogtypologien sprog af syntetisk type, hvor grænsen mellem de enkelte morfemer i ordene er uklar. De enkelte morfemer kan udtrykke flere grammatiske forhold (samlemorfemer). Sådanne sprog har f.eks. indre bøjning af typen aflyd eller omlyd.

Indoeuropæiske sprog er flekterende sprog, særlig de ældre indoeuropæiske sprog og ældre udviklingstrin af moderne sprog. Dansk og mange andre indoeuropæiske sprog har udviklet sig i analytisk retning, ofte beskrevet som "sproglig forenkling". Flere verber som i norrønt var stærke er blevet svage i moderne dansk: flá – fló → flå – flåede. Tendensen ser ud til at fortsætte: sprække – sprak → sprække – sprækkede og knække – knak → knække – knækkede.

Se også 
 Agglutinerende sprog
 Isolerende sprog
 Bøjningsformer

Sprogforskning
Knud Andersen (amtsborgmester)

Knud Andersen (født 14. juli 1947 i Klemensker Sogn) er en dansk politiker fra Venstre og landmand. Han var formand for Venstres Ungdom 1972-74, og havde efter det også en lang karriere i bornholmsk lokalpolitik.

Andersen var medlem af kommunalbestyrelsen i Hasle Kommune fra 1978 til 1990, og borgmester i kommunen 1986-90. Han var medlem af Bornholms Amtsråd 1978–2002 og amtsborgmester i Bornholms Amt fra 1990 til amtets nedlæggelse 31. december 2002. Andersen var medlem af Region Hovedstadens regionsråd 2006-13, men valgte i 2013 ikke at søge genvalg ved valget senere samme år.

Han blev uddannet på Lyngby Landbrugsskole i 1969, og har siden 1972 været gift med bankassistent Dorte Andersen. Han blev slået til Ridder af Dannebrog i 2003.

Kilder og henvisninger 

 

Personer fra Bornholm
Amtsborgmestre fra Danmark
Kommunalbestyrelsesmedlemmer fra Venstre
Formænd for Venstres Ungdom
Landmænd fra Danmark
Borgmestre fra Venstre
Personer i Kraks Blå Bog
Riddere af Dannebrog
Mannheim

Mannheim er en by i den sydvestlige del af Tyskland. Byen har 309.370 indbyggere (31. december 2018), hvilket gør den til den tredje største by i delstaten Baden-Württemberg, kun overgået af delstatens hovedstad Stuttgart og Karlsruhe.

Seværdigheder 
Bertha Benz Memorial Route

Galleri

Kildehenvisninger

Eksterne henvisninger 
 Byens officielle hjemmeside
 Baggesens "Mannheim – Staden på Vers" i ADL 

 
Byer i Baden-Württemberg
Fordelingsfunktion

Inden for sandsynlighedsregning er en fordelingsfunktion for en stokastisk variabel  en særlig funktion hvorudfra alt det sandsynlighedsmæssigt interessante (fordelingen) ved  kan udledes.

Definition 
Værdien af fordelingsfunktionen  i et punkt  er defineret som sandsynligheden for at den betragtede stokastiske variabel  højst er , altså
 
hvor  er sandsynlighedsmålet.

Simpel anvendelse 
Ovenstående kan også fortolkes som en interval-sandsynlighed:
 

Ønsker man et begrænset interval, foregår det simpelthen således:
 

Ekstra omhu må udvises ved endepunkterne. For eksempel fås sandsynligheden for et kompakt interval ved
 
hvor grænseværdien er for  gående mod  fra venstre.
Tilsvarende er punktsandsynligheden

Egenskaber 
Enhver fordelingsfunktion  har følgende egenskaber:
  er (ikke nødvendigvis strengt) voksende. Det vil sige at  medfører .
  har asymptoterne  for , samt  for .
  er kontinuert fra højre men ikke nødvendigvis kontinuert. Altså  for  i ethvert punkt .

Omvendt vil en vilkårlig funktion med ovennævnte egenskaber være en fordelingsfunktion for en passende stokastisk variabel (i et passende sandsynlighedsfelt).

Såfremt  er en kontinuert funktion (altså også fra venstre), behøver man ikke at bekymre sig om hvorvidt endepunkter er med eller ej (ulighedstegn er skarpe eller bløde). Det er tilfældet netop hvis alle punktsandsynligheder  er nul.

Hvis fordelingen endda er absolut kontinuert, eksisterer der en passende funktion  (se tæthedsfunktion) således at fordelingsfunktionen fremkommer ved integration:
.
En absolut kontinuert fordeling er også kontinuert.

Hvis den stokastiske variabel er diskret, er grafen for  en trappekurve bestående af vandrette linjestykker. Springene som  tager mellem "trinnene", svarer da til punktsandsynlighederne, og  kan da beregnes ved at summere alle disse spring op til det betragtede punkt.

Sandsynlighedsregning
Abraham Simpson

Abraham "Abe" Jay Simpson er en fiktiv figur fra den populære tegnede tv-serie The Simpsons. Hans stemme er indtalt af Dan Castellaneta.

Abraham, Abe eller bare "Grampa" er Homer Simpsons skiftevis små- og storsenile far, og en af Springfields ældste beboere. Han kom tilsyneladende til Amerika fra Storbritannien i det 19. århundrede, og boede for en stund i selveste frihedsgudinden.

Historie 
Da Abraham blev ældre, deltog han i 2. verdenskrig, både som minesøger og sergent i elitegruppen "The Flying Hellfish" hvis medlemmer bl.a. talte Montgomery Burns, og flere af de nutidige springfieldbeboeres forfædre. Mens han var udstationeret i England havde han en kortvarig affære med en lokal kvinde, der resulterede i en halvsøster til Homer.

Efter krigen giftede han sig med en noget yngre kvinde (Mona Simpson), som senere skulle blive Homers mor, og flyttede ud i et hus på landet. Nogle år senere var de tvunget til at sælge gården (Homer havde skræmt køerne, så de gav sur mælk) og flyttede ind i et hus, som Abe vandt ved at true med at afsløre et aftalt tv-show. Homers miljøforkæmpende mor forlod familien efter at have deltaget i en aktion mod Mr. Burns' bakterielaboratorium, men inden da havde Abe haft endnu en affære, der resulterede i Homers halvbror, Herbert Powell.

For at give Homer penge til et købe et hus til sin familie, solgte Abe efter nogle år sit eget hus, mod til gengæld at få lov at bo hos sin søn i hans nye hus. Efter tre uger blev han dog sendt på plejehjem, hvor han nu bruger det meste af sin tid på at brokke sig til aviser, sove, og vente på at familien ringer.

Af nævneværdige bedrifter er bl.a. at han næsten skød Hitler, blev forfatter til Itchy & Scratchy tegnefilmen og deltog i jagten på de malerier som han sammen med resten af "The Flying Hellfish" havde stjålet fra tyskerne under 2. verdenskrig. Desuden var han indehaver af den første radiostation i Springfield. Stationen sendte i døgndrift et simpelt, men lærerigt program: Edisons oplæsning af alfabetet.

Eksterne henvisninger 

Simpson, Abraham
Iraks fodboldlandshold

Iraks landshold i fodbold (arabisk: منتخب العراق لكرة القدم) blev etableret i 1933.

Det irakiske fodboldforbund blev medlem af FIFA i 1945. Det irakiske fodboldforbund har valgt Hussain Saeed Mohammed som midlertidig præsident. Han har samtidig landskamprekorderne for Irak med 126 landskampe og 61 landskampsmål.

Holdets hjemmebanedragt er helt hvid, og udebanedragten grøn.

Landsholdets første internationale kamp spilledes i Libanon mod Marokko den 19. oktober 1957 og endte uafgjort 3-3. Største sejr har været resultatet 10-1 mod Bahrain den 5. april 1966, og værste nederlag resultatet 1-7 mod Tyrkiet den 6. december 1959.

I 1986 kvalificerede holdet sig til verdensmesterskaberne, men holdet tabte alle tre kampe i den indledende runde (mod Mexico og Paraguay med 0:1 og mod Belgien med 1:2)

Iraqs landshold for spillere under 23 år kvalificerede sig til de Olympiske lege i 2004, hvor holdet opnåede en fjerdeplads efter at have slået Portugal, Costa Rica og Australien.

Iraks landshold vandt AFC Asian Cup i 2007, efter at have slået Saudi Arabien i finalen med 1-0. Younis Mahmoud, der blev delt målscorer i turneringen sammen med Saudi Arabiens Yasser Al-Qahtani og Japans Naohiro Takahara, scorede sejrsmålet i det 70. minut. Det var første gang i Iraks historie, at de vandt denne titel. Landsholdets træner i turneringen var brasilienske Jorvan Vieira.

Fodboldlandshold
Fodbold i Irak
Niels Westerby

Niels Henning Erik Ulrik Westerby (født 1. november 1925 i København, død 20. oktober 2016) var en dansk politiker, cand.jur. og medstifter af tidsskriftet og debatkredsen Liberal Debat 1960.

I foråret 1965 meldte han sig sammen med Børge Diderichsen ud af Venstre, stemte med regeringen Jens Otto Krag for en række finanspolitiske stramninger og tog skridt til dannelse af partiet Liberalt Centrum.

Formand for VU 1955-1957. Formand for Hovedstadens Venstre 1961-65. Medlem af Folketinget for Venstre 1964 og for Liberalt Centrum 1965-68.

Som cand.jur. arbejdede han bl.a. i Boligministeriet og i EF. Han var bl.a. EF's ambassadør i Israel gennem seks år. 

Jurister fra Danmark
Debattører fra Danmark
Folketingsmedlemmer i 1960'erne
Tidligere folketingsmedlemmer fra Venstre
Tidligere folketingsmedlemmer fra Liberalt Centrum
Formænd for Venstres Ungdom
Personer i Kraks Blå Bog (afdøde)
Aage Elmquist

Aage Ludvig Holberg Elmquist (18. maj 1888 i Aalborg – 20. september 1962 i Svendborg) var en dansk politiker og minister.

Han var søn af kreditforeningsdirektør, overretssagfører E.E. Elmquist (død 1900) og hustru Louise født Herskind (død 1939). Han blev gift 1. gang i 1917 med Anna Elisabeth (1898-1926), datter af bankdirektør C. Mende, Svendborg (død 1952) og hustru Anna født Flach (død 1939); 2. gang i 1950 med Lise, født 1905 i Nørresundby, datter af direktør Viggo Schiøtz (død 1922) og hustru Nancy født Berg.

Han blev student fra Henrik Madsens skole 1908, cand.jur. 1914 og landsretssagfører 1922. Han var direktør i Forsikringsselskabet Svendborg 1918-1931. 

Han var stifter af Danmarks Liberale Studerende og første næstformand for VU. Formand for VU 1915-1917. Medlem for Venstre af Folketinget 1927-1932, af Landstinget 1939 samt Svendborg byråd 1937-1945. Justitsminister i Regeringen Knud Kristensen 1945-1947. Som justitsminister var han ansvarlig for retsopgøret efter besættelsen.

Kilder 
 Kaarsted, Tage. De danske ministerier 1929-1953, Nyt Nordisk Forlag Arnold Busk 1977.

Eksterne henvisninger 
 

Danske ministre fra Venstre
Folketingsmedlemmer i 1920'erne
Folketingsmedlemmer i 1930'erne
Landstingsmedlemmer i 1930'erne
Medlemmer af Svendborg Byråd
Formænd for Venstres Ungdom
Justitsministre fra Danmark
Advokater fra Danmark
Personer fra Aalborg
Personer fra Svendborg
Personer i Kraks Blå Bog (afdøde)
Kommandører af Dannebrog
Tidligere folketingsmedlemmer fra Venstre
Landstingsmedlemmer fra Venstre
Forsikringsdirektører fra Danmark
Kommunalbestyrelsesmedlemmer fra Venstre
Niels Elgaard

Niels Marius Andersen Elgaard (født 1. februar 1879 i Nørager i Djursland, død 15. juni 1963 i Charlottenlund) var en dansk politiker og minister.

Han var søn af husmand Knud Elgaard og hustru Kirstine født Thorsen og blev i 1912 gift med Signe, født 1891 i Hagested, datter af gårdejer A. Christensen (død 1905) og hustru Karen (død 1910).

Han var 1916 medredaktør af Randers Venstreblad og siden af Dagbladet.

Han blev den første landsformand for VU 1912-1915 og siden medlem af Folketinget 1922-1953 for Venstre. Han var trafikminister i regeringen Erik Scavenius 1942-1945 og minister for offentlige arbejder i Regeringen Knud Kristensen 1945-1947.

Han skabte stor opmærksomhed i politiske kredse ved under Generalstrejken i august 1943 at foreslå indførelse af dødsstraf for sabotage og hævdede, at han kunne vinde sit parti (Venstre) for dette synspunkt. Det kan derfor overraske, at han også havde ministerpost i de to første efterkrigsår.

Ekstern kilde/henvisning 
 Kaarsted, Tage, De danske ministerier 1929-1953, Nyt Nordisk Forlag Arnold Busck 1977.
 

Transportministre fra Danmark
Danske ministre fra Venstre
Tidligere folketingsmedlemmer fra Venstre
Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Formænd for Venstres Ungdom
Personer i Kraks Blå Bog (afdøde)
Kommandører af Dannebrog
Landmænd fra Danmark
Redaktører fra Danmark
Affæren i Mølleby

Affæren i Mølleby er en dansk film fra 1976.
 Manuskript Tom Hedegaard, Henning Bahs og Erik Balling efter skuespil af Morten Korch.
 Instruktion Tom Hedegaard.

Medvirkende 
Blandt de medvirkende kan nævnes:

 Poul Reichhardt
 Elin Reimer
 Chili Turèll
 Dick Kaysø
 Ove Sprogøe
 Lily Broberg
 Arthur Jensen
 Karl Stegger
 Edvin Tiemroth
 Ole Søltoft
 Henning Palner
 Bjørn Puggaard-Müller
 Ejner Federspiel
 Poul Thomsen
 Jens Okking
 Christoffer Bro
 Valsø Holm
 Elga Olga Svendsen
 Else Petersen
 Jørgen Beck
 Kirsten Hansen-Møller
 Ernst Meyer

Eksterne henvisninger 
 

Morten Korch-film
Danske film fra 1976
Film instrueret af Tom Hedegaard
Den dobbelte mand

Den dobbelte mand er en dansk film fra 1976. Det er en Kain og Abel-historie om to brødre, der lever på hver sin side af loven. Da ham på den forkerte side af loven dør ved en ulykke gribes den anden af skyldfølelse, og han opsøger sin brors kriminelle miljøer og rodes ind i flere ting.

Manuskript Franz Ernst og Kirsten Thorup.
Instruktion Franz Ernst.

Medvirkende 
Blandt de medvirkende kan nævnes:

Erik Wedersøe
Peter Belli
Poul Reichhardt
Chili Turèll
Lane Lind
Claus Nissen
Morten Grunwald
Martin Miehe-Renard
Susanne Heinrich
Preben Harris
Willy Rathnov
Masja Dessau
Søren Rode
Ole Møllegaard
Ib Mossin
Kjeld Nørgaard
Erik Kühnau
Olaf Nielsen

Eksterne henvisninger 
 

Danske film fra 1976
Film instrueret af Franz Ernst
Dansksprogede film
Søren Peter Larsen

Søren Peter Larsen, kendt som S. P. Larsen, Søren P. Larsen (14. juli 1888 i Hårslev – 29. maj 1948 i Birkerød) var en dansk politiker og minister. S. P. Larsen var husmandssøn fra Hjortebjerg i Hårslev sogn på Nordfyn. Larsen var udlært maler, men tog lærereksamen i 1913, og var lærer fra 1914 til 1935.

Larsen var landsformand for VU i 1922-23. Fra 1926 til 1948 var han medlem af Folketinget for Venstre valgt i Kertemindekredsen og Otterupkredsen. Fra  7. november 1945 til 24. april 1947 var han arbejds- og socialminister i regeringen Knud Kristensen.

S. P. Larsen blev ved dannelsen af Liberalt Oplysningsforbund i 1945 organisationens første formand. 

De tidlige år

S. P. Larsen var søn af husmand og vejmand Lars Peter Larsen (1859–1932) og Ane Sørensen (1851–1936). Efter opvækst i små kår, hvorunder Larsen som dreng arbejdede for fremmede, kom han 1902 i malerlære og deltog i to vinterkurser på teknisk dagskole i Odense 1906 og 1907. Han stræbte mod videre uddannelse og tog lærereksamen fra Odense Seminarium 1913. Efter et par år med forskellige vikariater virkede han ved Bogense kommunale skolevæsen 1915–35 og var tillige lærer ved byens handelsskole 1918–25. Han var 1915-27 lokal medarbejder ved Fyns Tidende  og havde en livslang forbindelse til avisen, herunder i særlig grad til redaktør S. P. Quist. I seminarietiden var Larsen medstifter af og formand for Venstres Ungdom i Odense 1911–13, en kort periode 1914 formand for VU i Nyborg, 1917–21 formand for Nordvestfyns VU og derefter 1922-23 landsformand for VU.

Valgt til Folketinget

1924 opstilledes Larsen af Venstre i Kertemindekredsen. Hertil føjedes 1926 Otterupkredsen, og fra det tidspunkt repræsenterede han de to kredse i Folketinget til sin død. I rigsdagen blev Larsen medlem af lønningsrådet, men først og fremmest interesserede han sig for sociale spørgsmål, hvad der utvivlsomt hang sammen med hans jævne herkomst.

Minister i regeringen Knud Kristensen

Ved dannelsen af Knud Kristensens regering 7.11.1945 blev Larsen arbejds- og socialminister. Venstre kunne med denne mindretalsregering ikke føre den rene liberale politik som var Knud Kristensens ønske, men det generede ikke Larsen. Han fik afviklet restriktioner fra krigstiden og videreførte iøvrigt jævnt og beskedent som de økonomiske forhold betingede det, den linje frem mod velfærdsstaten der var indledet i 1930erne. Hans deltagelse i debatterne vanskeliggjordes af tiltagende tunghørighed og 24.4.1947 bad Knud Kristensen ham tage sin afsked.

Ekstern kilde/henvisning 
 Kaarsted, Tage, De danske ministerier 1929-1953, Nyt Nordisk Forlag Arnold Busk, 1977.
 Foto: Elfelt Kongelig Hoffotograf 1945

Eksterne henvisninger 
 S. P. Larsen - i Dansk Biografisk Leksikon 
 

Danske ministre fra Venstre
Socialministre fra Danmark
Beskæftigelsesministre fra Danmark
Tidligere folketingsmedlemmer fra Venstre
Folketingsmedlemmer i 1920'erne
Folketingsmedlemmer i 1930'erne
Folketingsmedlemmer i 1940'erne
Formænd for Venstres Ungdom
Personer i Kraks Blå Bog (afdøde)
Mads R. Hartling

Mads Rasmussen Hartling (18. oktober 1885 i Vildsted ved Løgstør – 12. september 1960 i København) var en dansk politiker og minister.

Gårdmandssøn fra Vilsted nær Løgstør. Far til den senere statsminister Poul Hartling.

Mads Hartling tog lærereksamen fra Ranum Statsseminarium i 1906, og han var lærer på Østrigsgades Skole fra 1909 til 1944 og var dernæst i perioden 1944–1960 skoleinspektør på Skolen ved Sundet. I 1913 blev han gift med en lærerinde på Østrigsgades Skole, Mathilde Helene Nielsen, der var på skolen fra 1907 til sin pludselige død i 1938.

Tidligt aktiv i VU, bl.a. som sekretær for landsorganisationen 1915-1917. Undervisningsminister i Regeringen Knud Kristensen 1945-1947.

Han blev Kommandør af Dannebrogordenen 1949.

Begravet på Vestre Kirkegård.

Kilder 
 Kaarsted, Tage. De danske ministerier 1929-1953, Nyt Nordisk Forlag Arnold Busk 1977.
 Østrigsgades Skoles gamle elevers web

Eksterne henvisninger 
 

Danske ministre fra Venstre
Undervisningsministre fra Danmark
Tidligere folketingskandidater fra Venstre
Kommandører af Dannebrog
Personer i Kraks Blå Bog (afdøde)
Personer i Dansk Biografisk Leksikon
Lærere fra Danmark
Danmark er lukket

Danmark er lukket er en dansk film fra 1980, instrueret af Dan Tschernia. Historien er baseret på hørespillet Orfeus i undergrunden af Benny Andersen fra 1977.

Medvirkende
Christoffer Bro
Anne Linnet
Ole Thestrup
Claus Ryskjær
Paul Hagen
Jess Ingerslev
Caja Heimann
Bent Conradi
Ghita Nørby
Ingolf David
Inger Hovman
Hans Christian Ægidius
Lily Broberg
Finn Nielsen
Ove Sprogøe
Olaf Ussing
Peter Steen
Poul Thomsen

Referencer

Eksterne henvisninger
 

Danske film fra 1980
Dramafilm fra Danmark
Dansksprogede film
Pigen der elskede Tom Gordon

Pigen der elskede Tom Gordon er en roman fra 1999 af den amerikanske forfatter Stephen King.

Romanen handler om den niårige pige, Trisha McFarland, der i forbindelse med en tur i skoven sammen med sin mor og storebror, Pete, farer vild, da hun går afsides for at tisse. Hun vil ikke gå i panik og forsøger at undgå at tænke på historier om folk, der farer vild i skoven og kommer slemt til skade eller ligefrem dør.

Men hun kan ikke slippe tanken om det, for hvad er det for et væsen, der følger efter hende?

Romaner fra USA
Litteratur i 1999
Bøger af Stephen King
Poul Thomsen

Poul Thomsen kan være:

 Poul Thomsen (skuespiller) (1922-1988) – dansk skuespiller
 Poul Thomsen (tv-vært) (1938-2022) – dansk tv-vært
 Poul Thomsen (politiker) – dansk konservativ folketingsmedlem
 Poul Thomsen (fysiker) (1923-2012) – professor i fysik
 Poul Mathias Thomsen (født 1955) – økonom
Harald Petersen (jurist)

Harald Petersen (27. januar 1895 i Odense – 2. februar 1977 i Jægersborg) var en dansk cand.jur.

Under Danmarks besættelse var han kortvarigt justitsminister i samlingsregeringen (ministeriet Thorvald Stauning III).

Efter krigen blev Petersen dommer igen.

Eksterne henvisninger

Se også 
 Harald Petersen for andre personer med samme navn.

Justitsministre fra Danmark
Personer fra Odense
Riddere af Dannebrog
Landsdommere fra Danmark
Personer i Kraks Blå Bog (afdøde)
Harald Petersen (politiker)

Harald Petersen (27. oktober 1893 i Dame, Møn – 16. januar 1970 i Hellerup) var en dansk politiker fra partiet Venstre. Lærereksamen 1914. Knyttet til Venstres presse fra 1914. Medlem af Folketinget fra 1943. 

Han var forsvarsminister under regeringen Knud Kristensen (7. november 1945 – 13. november 1947). 1948 blev han direktør i, og formand for direktionen for Kongeriget Danmarks Hypotekbank, og samme år formand for foreningen Dannevirke. Da han igen blev forsvarsminister, denne gang i regeringen Erik Eriksen (30. oktober 1950 – 30. september 1953), konstitueredes Viggo Kampmann som hypotekbanksdirektør. Han betragtedes som Venstres førende teoretiker og øvede betydelig indflydelse i egenskab af partisekretær. Efter regeringsskiftet i 1953 blev Harald Petersen igen hypotekbankdirektør.

Se også 
 Harald Petersen for andre personer med samme navn.

Eksterne henvisninger 
 

Danske ministre fra Venstre
Forsvarsministre fra Danmark
Folketingsmedlemmer i 1940'erne
Folketingsmedlemmer i 1950'erne
Tidligere folketingsmedlemmer fra Venstre
Journalister fra Danmark
Lærere fra Danmark
Personer i Kraks Blå Bog (afdøde)
Kommandører af Dannebrog
Kreditforeningsdirektører fra Danmark